**Týždeň - 18.01. - 22. 01.2021**

Milí rodičia, milí prváčikovia.

Aj tento týždeň pokračujeme v dištančnom vzdelávaní. Vyučovanie bude prebiehať online podľa online rozvrhu, tak ako som Vás už mailom informovala. Ak sa niekto nemôže z vážnych dôvodov pripojiť (technických, zdravotných alebo iných), je potrebné, aby ste ma kontaktovali a neúčasť ospravedlnili.

V prípade neprítomnosti na vyučovaní si žiak vypracuje zadania úloh samostatne a podľa pokynov. Všetky informácie nájdete na stránke školy. Zadania na aktuálny týždeň sú zverejňované každý pondelok. V prípade potreby sme v kontakte.

Veľa zdravia a chuti do práce Vám želá Vaša pani učiteľka.

**Link je:** [**https://meet.google.com/bsn-zvoo-vtn**](https://meet.google.com/bsn-zvoo-vtn)

**SLOVENSKÝ JAZYK A LITERATÚRA**

**Pondelok - 18.01.2021**

**Táto vyučovacia hodina bude online so začiatkom o 8:30 hod.**

**Učivo: Slová a vety s hláskou a písmenom  B, b - nácvik čítania a písania**

**1*. POČÚVAJ ROZPRÁVKU O ZAJKOVI***

- zapamätal si si nejaké slová, v ktorých bola hláska b, vymenuj

- povedz mi, ako by mohol príbeh pokračovať

- porozmýšľaj a povedz, ktorú zeleninu máš najradšej

**2*. PRÁCA V ŠLABIKÁRI***

**- str. 92 -** Obrázok:

- k obrázku utvor jedno slovo

- odpovedaj na otázku jedným slovom:

Aký môže byť zub?

Aký môže byť bazén?

Aké môžu byť banány.?

**- str. 92** - Vety: pred každou vetou ceruzkou napíš číslo, ktoré určuje jej poradie. (teda pred prvú vetu napíšeš 1. a ...)

- prečítaj prvú vetu ( Je pravda, že Bela na obrázku bolí zub?), pokračuj...

Odpoveď vyznač vymaľovávaním

- zelenou ÁNO - červenou NIE

- prečítaj poslednú vetu

Akým písmom je napísaná?

Koľko má slov?

Prečítaj prvé slovo, posledné slovo.

- tretie slovo napíš veľkým tlačeným písmom (perom)

**3. *PRÁCA V MZ č.3***

**- str. 35**

- vymaľuj spoj, uhádni, píš perom a malými písanými písmenami

**4*. HRA***

ÁNO-NIE, PRAVDA-NEPRAVDA (na Áno sa postav, na Nie zostaň sedieť)

- Dnes je pondelok.

- Neraňajkoval som.

- Rád, rada čítam.

- Ľúbim svojich rodičov.

- Teším sa do školy.

**5. *PRÁCA V MZ č.3***

**- str.33** - Vety

- prečítaj

- farebne vyznač začiatok a koniec vety (veľké písmeno, bodku)

- čo majú vety spoločné

- k vete sa pokús utvoriť otázku

- píš perom, šetri miestom, aby si sa zmestil

- do posledného riadku diktujem vetu - píš písaným písmom

Zuza, Zolo, Líza, sem sa!

**- str.34** - prečítaj, rozdeľ na slabiky, píš perom, slová zopakuj aj vo voľných riadkoch

**Utorok - 19.01.2021**

**Táto vyučovacia hodina bude online so začiatkom o 9:30 hod.**

**Učivo:Slová a vety s hláskou a písmenom  B, b, nácvik čítania a písania,**

**písané tvary písmena b**

**1*. POČÚVAJ MINIDIVADIELKO: Zvedavé otázky***

- pozorne počúvaj príbeh zvieratiek a predstav si, že by v ňom vystupovali deti

- povedz posledné slovo

- Mám zvedavé otázky:

Koľko zvieratiek vystupovalo v texte. Vymenuj.

Kto o sebe povedal, že je múdry, krásny, prefíkaný? (dôkaz)

Máš zvedavú otázku na pani učiteľku, na spolužiaka, spolužiačku, mamu,...? Spýtaj sa.

**2. *PRÁCA V ŠLABIKÁRI***

***- str.93***

*- úloha označená krúžkom*

*- druhá úloha - čítaj, zakrúžkuj zelenou pastelkou správne slovo*

**3. *PRÁCA V MZ č.3***

**- str.36** - vymaľuj, vypracuj pastelkou, obtiahni a píš

**- str.37** - vypracuj perom, obtiahni len písaný tvar písmena

**4. *PRÁCA V ŠLABIKÁRI***

**- str.93**

- prvá úloha - spoj obrázok a slovo napíš ceruzkou písaným písmom

**5. *PRÁCA V MALOM ZOŠITE ZO SJL***

- zopakuj si riekanku: Slabiky si prečítame, ...

- do zošita napíš malým písaným písmom: **ba, bi, be, bo, bu, ab, ib, eb, ub**

Poďakuj za starostlivosť a pobozkaj na líčko svoju mamičku :-\*

**NA STREDU SI PRIPRAV TIETO KARTIČKY!!!**

z rozstrihaných kartičiek - priprav obrázky

BALÓNY, BANÁN, BÁBY, BUBON, BLÚZA, MOBIL, 4 kartičky SO PSOM

**Streda - 20.01.2021**

**Táto vyučovacia hodina bude online so začiatkom o 8:30 hod.**

**Učivo: Slová a vety ,nácvik čítania a písania, písané tvary písmena B**

**1*. POČÚVAJ:***

Behá Bodrík po dvore, s mačkou Micou bojuje.

Bum a bác! Sú od blata, bude bitka bohatá.

Čo robia zvieratá na dvore?

Čo znamená, že bude bohatá bitka?

Vysvetli, ako vznikne blato.

- Teraz odpovedz celou vetou:

Čo býva v búde?

Čo býva v kuríne?

Čo alebo kto býva v byte?

**2. *PRÁCA V ŠLABIKÁRI***

**- str.94** - vyhľadaj a farebne zakrúžkuj slovo s písmenom Z, z, prečítaj ho

**- str.95 -** vyhľadaj a farebne zakrúžkuj slovo s písmenom B, b, prečítaj ho

**3. *PRÁCA V MZ č. 3***

**- str.38** - vymaľuj, vypracuj pastelkou, obtiahni a píš

**- str.39** - vypracuj perom, písmeno obtiahni, do voľných riadkov napíš nové slová: **Biba, Sabina, Bea, Izabela** (písaným písmom)

**4*.HRA***

- rozlož si pripravené kartičky

- hovorím vety: ak je veta pravdivá (odpoveď ÁNO) , tak jemne buchneš po stole; ak je veta nepravdivá (odpoveď NIE) , tak obehneš svoju stoličku

Má blúza červenú farbu?

Je pravda, že na bubon bubnuje pes?

Je pravda, že balóny sú dva?

Je pravda, že na mobile je číslica dva?

- Utvor ďalšiu otázku.

- Z kartičiek poskladaj písmeno b.

- Ak si si zapamätal báseň, zopakuj ju.

**Štvrtok - 21.01.2021**

**Táto vyučovacia hodina nebude online**

**Učivo: Hláska a písmeno - T,t, nácvik čítania a písania**

**1. *PRÁCA V ŠLABIKÁRI č.2***

**- str.2**

- pomenuj písmená

- napodobni svojím telom písmeno T

- zopakuj riekanku: Slabiky si prečítame, písať sa ich naučíme, aha...

- prečítaj slabiky vedľa obrázka ( tvrdá výslovnosť)

- obrázok - tvor slová k obrázku

- čítaj slová

- utvor ústne vetu zo slov - **Tóno, trúbi, trúbka, televízor, na, v,**

- čítaj vety

- vo vetách farebne vyznač všetky **T,t**

**-** vypracujposlednú úlohu

**2. *PRÁCA V MZ č.3***

- **str.40**

- prečítaj

- rozcvič prsty - jemne búchaj prstami po stole, pohladkaj bruško

- rozdeľ slová zvislými čiarami na slabiky, vypracuj perom

Porozmýšľaj, z akej planéty mohol priletieť Mimo.

V čom by bola iná, ako naša?

**Piatok - 22.01.2021**

**Táto vyučovacia hodina bude online so začiatkom o 8:00 hod.**

**Učivo:Slová a vety s hláskou a písmenom  T, t, nácvik čítania a písania**

**1. *OPAKOVANIE***

- prstom na stole napíš - **B, b, Z, z, N, n, P, p a ich písané tvary**

- zopakuj a nauč sa:

Trúbou Tóno trúbi, cerí na nás zuby.

Trúbou trúbi, deti bije, až mu trúbu mama skryje.

Prečo? Vysvetli.

**1. *PRÁCA V ŠLABIKÁRI č. 2***

**- str.3**

- vypracuj podľa zadania

**2. *PRÁCA V MZ č. 3***

- **str.41**

- vymaľuj, prečítaj, vypracuj podľa zadania

**3. *PRÁCA V MALOM ZOŠITE ZO SJL***

- prepíš = napíš písaným písmom vetu: **Balóny sú belasé.**

Ak chceš, nakresli malý obrázok.

**Domáca úloha na víkend**

Precvičuj hlasné čítanie, dopíš, dokresli, čo si nestihol vypracovať.

Nezabudni, ak nebudeš čítať, čítať sa nenaučíš.